Pierre Cardin a fost înmormântat la Paris.
Celebrul creator de modă Pierre Cardin a fost înmormântat în cimitirul Montmartre din Paris. Ceremonia a fost una privată. Designerul francez avea 98 de ani.
Celebrul designer francez, Pierre Cardin, a fost înmormântat sâmbătă, 2 ianuarie, la Paris. Acesta avea 98 de ani. Ceremonia privată și înmormântarea au avut loc în cimitirul Montmartre, relatează BBC.Sicriul negru a fost creat în timpul vieții de designer. Mânerul a fost stilizat asemenea unei foarfece, combinat cu un ac de cusut, un degetar și o bobină de ață. Acesta a fost depus alături de partenerul său, Andre Oliver, care a murit în 1993.Pierre Cardin s-a născut în Italia, în 1922, cu numele de Pietro Costante Cardin. În copilărie s-a mutat cu familia în Franța și a devenit cetățean naturalizat. După cel de-al doilea Război Mondial a revoluționat moda prin creațiile sale moderne.Familia sa a dat vestea tristă pe 29 decembrie, fără a preciza detalii despre cauza morții.